"80 fil-mija tal-popolazzjoni huma sidien ta' darhom" – Il-Ministru Michael Falzon Waqt id-diskors parlamentari tiegħu rigward l-emenda tal-liġi b'rabta mal-kirjiet ta' qabel 1995 il-Ministru għas-Solidarjietà u l-Ġustizzja Soċjali, il-Familja u d-Drittijiet tat-Tfal Michael Falzon qal li tajjeb li l-Oppożizzjoni tieħu l-eżempju tal-Partit Laburista li meta kien fl-Oppożizzjoni hu kien jiftiehem mal-membri tan-naħa l-oħra tal-Kamra billi elimina l-element partiġġjan. Huwa nnota li d-deputat Nazzjonalista Ryan Callus "semma lil kulħadd imma qisu l-kollega Roderick Galdes qisu ma għamel xejn u ma tkellem ma' ħadd". Huwa nnota li l-membru Parlamentari Edwin Vassallo li qisu pinġa bħala xi ħaġa ħażina li jkun hemm xi ħadd li jiġbidlek l-attenzjoni u taddatta l-liġi għaliha. Il-Ministru Falzon qal li wieħed iqum għall-isfida ta' dak iż-żmien hija xi ħaġa pożittiva. Huwa qal li pajjiżna għandek kważi 80 fil-mija tal-popolazzjoni li huma sidien ta' darhom u madwar 75 fil-mija tagħhom li ma għandhom l-ebda dejn fuq djarhom.